Γουλιέλμος Κάβεντις, 2ος κόμης του Ντέβονσιρ

Ο Γουλιέλμος Κάβεντις, 2ος κόμης του Ντέβονσιρ, αγγλ.: William Cavendish, 2nd Earl of Devonshire (π. 1590 – 20 Ιουνίου 1628) ήταν Άγγλος ευγενής, αυλικός και πολιτικός, που συμμετείχε στη Βουλή των Κοινοτήτων από το 1614 έως το 1626, οπότε έλαβε τον τίτλο του ευγενή, και έτσι συμμετείχε στη Βουλή των Λόρδων.

 Ο βίος του 
Ο Κάβεντις ήταν ο 2ος γιος του Γουλιέλμου Κάβεντις 1ου κόμη του Ντέβονσιρ, και της πρώτης του συζύγου, Άννας Κίγκλυ. Εκπαιδεύτηκε από τον φιλόσοφο Τόμας Χομπς, ο οποίος έζησε στο Τσάτσγουορθ ως ιδιωτικός δάσκαλός του για πολλά χρόνια. Το 1608 πήγε στο Κολλέγιο του Σαιντ Τζον στο Κέιμπριτζ συνοδευόμενος από τον Χομπς. Χρίστηκε ιππότης στο Γουάιτχολ το 1609. Στη συνέχεια ταξίδευσε με τον Χομπς σε μία Μεγάλη Περιοδεία π. από το 1610, όπου επισκέφθηκε τη Γαλλία και την Ιταλία πριν ενηλικιωθεί. Ήταν ηγέτης της αυλικής κοινωνίας και στενός φίλος του Ιακώβου Α΄, και ο Χομπς επαίνεσε τη μόρφωσή του στην αφιέρωση της μετάφρασής του του Θουκυδίδη.

Το 1614 ο Κάβεντις εξελέγη βουλευτής του Ντέρμπισιρ. Έγινε λόρδος υποδιοικητής του Ντέρμπισαϊρ το 1619. Το 1621 επανεξελέγη βουλευτής του Ντέρμπισιρ. Τον Απρίλιο του 1622 σύστησε σε ακροατήρια τον βασιλιά του Σβάρτσενμπουργκ, τον πρέσβη του αυτοκράτορα Φερδινάνδου, τον Βαλέρσιο από τη Βενετία, και τους ντ'Αρσέν και Ιωακίμι από τις Ηνωμένες Επαρχίες. Επανεξελέγη βουλευτής του Ντέρμπισιρ το 1624 και το 1625. Το 1625 ήταν παρών στον γάμο του Καρόλου Α' Στιουάρτ με την Ερριέττα Μαρία των Βουρβόνων. Διετέλεσε ανώτατος δικαστικός επιμελητής του Τάτμπουρυ το 1626, και επανεξελέγη βουλευτής του Ντέρμπισιρ το 1626, μέχρι που το τέλος του πατέρα του στις αρχές του 1626 του έδωσε μία θέση στη Βουλή των Λόρδων. Στη Βουλή των Λόρδων, αντιστάθηκε στην προσπάθεια του Γεωργίου Βίλιερς 1ου δούκα του Μπάκιγχαμ, να βρει ένα προδοτικό νόημα σε μία ομιλία του σερ Ντάντλεϋ Ντίγκες (13 Μαΐου 1626).

Οι δαπάνες του Κάβεντις εξάντλησαν τους πόρους του, και εξασφάλισε μία ιδιωτική πράξη του Κοινοβουλίου, την Κρατική Πράξη για τον κόμη του Ντέβον (3 Κεφ. 1. π. 3 ), για να του επιτρέψει να πωλήσει μερικά από τα εμπλεκόμενα κτήματα, για την απαλλαγή από τα χρέη του το 1629. Το σπίτι του στο Λονδίνο βρισκόταν στο Μπίσοπσγκεϊτ, στη θέση που αργότερα κατέλαβε η πλατεία Ντέβονσιρ.

Ο Κάβεντις απεβίωσε στο σπίτι του στο Λονδίνο, από υπερβολική κατανάλωση αλκοόλ, όπως λέγεται, σε ηλικία περίπου 35 ετών, και τάφηκε στην εκκλησία των Αγίων Πάντων (Αll Hallows Church) στο Ντέρμπυ. Το μνημείο φιλοτεχνήθηκε από τον Εδουάρδο Μάρσαλ.

 Οικογένεια 
μικρογραφία|Η Χριστιάνα λαίδη Κάβεντις, με την κόρη της.

Ο Κάβεντις νυμφεύτηκε τον Χριστιάν(α) Μπρους, κόρη του Εδουάρδου Μπρους, 1ου λόρδου Κίνλος, στις 10 Απριλίου 1608. Απέκτησαν τέσσερα παιδιά:
 Άννα (π. 1611–1638), παντρεύτηκε τον Ροβέρτο Ριτς 3ο κόμη του Γουόρικ, και απέκτησε απογόνους.
 Γουλιέλμος, 3ος κόμης του Ντέβονσιρ (1617–1684)
 Κάρολος (1620–1643).
 Ερρίκος (απεβ. Απρίλιος 1620)

 Παραπομπές 

 Βιβλιογραφία 
 Pearson, John, Το Φίδι και το Ελάφι, Holt, Rinehart και Winston, 1983.

Απόδοση:
 "Cavendish, William (1591?–1628)". Dictionary of National Biography. London: Smith, Elder & Co. 1885–1900.

 Εξωτερικοί σύνδεσμοι 


Κατηγορία:Οικογένεια Κάβεντις